ປ. ໂອບາມາ ຄາດວ່າ ອີຣັກ ຈະຍຶດເອົາເມືອງ Mosul ຄືນ ໃນທ້າຍປີ 2016 ນີ້
ປະທານາ​ທິບໍດີ ບາຣັກ ໂອບາມາ ​ຄາດ​ວ່າ ​ໃນ​ທ້າຍປີ​ນີ້ ສະພາບ​ການ​ຈະ​​ເປັນ​ທີ່​ເອື້ອອຳນວຍ​ ໃຫ້ທະຫານ​ອີຣັກ ຊຶ່ງ​​ໃນ​ທີ່​ສຸດ ​ກໍ​ຈະ​ເຂົ້າ​ຍຶດ​ເອົາ​ ເມື​ອງ Mosul ຄືນ.
ປະທານາທິບໍດີ ສະຫະລັດ ທ່ານ Barack Obama ກ່າວວ່າ ທ່ານຄາດວ່າໃນທ້າຍປີນີ້ ສະພາບການຈະເປັນທີ່ເອື້ອອຳນວຍ ໃຫ້ທະຫານອີຣັກ ຊຶ່ງໃນທີ່ສຸດກໍຈະເຂົ້າຍຶດເອົາ ເມືອງ Mosul ໃນພາກເໜືອຂອງປະເທດຈາກພວກຫົວຮຸນແຮງລັດອິສລາມ ໃນການໃຫ້ສຳພາດ ແກ່ອົງການຂ່າວ CBS ທີ່ອອກອາກາດ ໃນວັນຈັນວານນີ້ ທ່ານ Obama ໄດ້ກ່າວຢ້ຳເຖິງຄວາມຈຳເປັນ ທີ່ຕ້ອງໄດ້ສະໜັບສະໜູນກຳລັງອີຣັກ ທີ່ຈະເປັນ ຜູ້ປະຕິບັດງານສູ້ລົບທາງພາກພື້ນດິນ ທ່ານ Obama ກ່າວວ່າ “ພວກເຮົາບໍ່ໄດ້ທຳການສູ້ລົບ ດ້ວຍໂຕພວກເຮົາເອງ ແຕ່ວ່າ ເວລາພວກເຮົາໃຫ້ການຊ່ວຍເຫລືອໃນຝຶກແອບ ເວລາພວກເຮົາໃຫ້ການຊ່ວຍເຫລືອ ດ້ານກຳລັງພິເສດ ທີ່ໃຫ້ການໜູນຫລັງພວກເຂົາເຈົ້າ ເວລາພວກເຮົາໄດ້ຮັບຂ່າວສືບລັບ ປະຕິບັດງານກັບແນວໂຮມຂອງພວກເຮົາ ສີ່ງທີ່ພວກເຮົາໄດ້ເຫັນກໍຄືວ່າ ພວກເຮົາ ສາມາດສືບຕໍ່ປິດລ້ອມເພີ້ມຂຶ້ນທຸກໆມື້ ” ໃນຕອນເຊົ້າວັນຈັນວານນີ້ ໃນຂະນະທີ່ທຳການຢ້ຽມຢາມນະຄອນ Bagdad ລັດຖະມົນຕີປ້ອງກັນປະເທດ ທ່ານ Ash Carter ໄດ້ປະກາດວ່າ ສະຫະລັດ ຈະສົ່ງທະຫານເພີ້ມເຕີມ ອີກຫລາຍກວ່າ 200 ຄົນ ແລະເຮືອບິນເຮລິຄອບເຕີ ໂຈມຕີ Apache ອີກຫລາຍລຳໄປ ຊ່ວຍກຳລັງທະຫານອີຣັກ ຍຶດເອົາເມືອງ Mosul ຄືນມາ ທ່ານ Carter ກ່າວວ່າ ກຳລັງທະຫານສະຫະລັດຈຸໃໝ່ນີ້ ຈະໃຫ້ຄຳປຶກສາທີ່ ຈຳເປັນ ເພື່ີອຊ່ວຍໃນດ້ານພະລາທິການສຳລັບທະຫານອິຮັກທີ່ບຸກຄືບໜ້າໄປໜ້າ ໄກອອກໄປ ຈາກຄ້າຍຂອງເຂົາເຈົ້າ ໃນຂະນະທີ່ເຂົາເຈົ້າອ້ອມເມືອງໃຫຍ່ສຸດອັນດັບສອງຂອງອີຣັກ ທ່ານກ່າວວ່າ ເຂົາເຈົ້າຈະໃຫ້ຄຳແນະນຳຢູ່ໃນການ ບັງຄັບບັນຊາລະດັບກອງພັນ ແລະ ກອງພົນນ້ອຍ ເຈົ້າໜ້າທີ່ປ້ອງກັນປະເທດຂັ້ນສູງຂອງສະຫະລັດຄົນນຶ່ງກ່າວວ່າ “ທຸກໆຄົນຮູ້ວ່າ ການສູ້ ລົບໃນອີຣັກ ແມ່ນການສູ້ລົບ ເອົາເມືອງ Mosul Mosul ເປັນເກມສິ້ນສຸດໃນອີຣັກ ” ກຳລັງອີຣັກ ໄດ້ເລີ້ມບຸກໂຈມຕີເພື່ອເຂົ້າຍຶດເອົາທີ່ໝັ້ນອັນແຂງແກ່ນຂອງລັດອິສ ລາມຫຼື IS ຄືນ ໃນວັນທີ 24 ເດືອນມີນາທີ່ຜ່ານມາ